আইপিএল বা ইন্ডিয়ান প্রিমিয়ার লিগ জনপ্রিয়তার শীর্ষে। এই আইপিএলের জনক ছিলেন ললিত মোদী। বহু বিতর্কের জন্ম দিয়েছেন তিনি। মোদীর এবারের লক্ষ্য দেশের ঘরোয়া টি-টোয়েন্টি টুর্নামেন্টকে জনপ্রিয় করা। সংশ্লিষ্ট টুর্নামেন্টটি রাজস্থানে করতে চান ললিত মোদী। রাজস্থান ক্রিকেট সংস্থার তরফে এর সত্যতাও স্বীকার করে নেওয়া হয়েছে। ঘটনা হল, রাজস্থান প্রিমিয়ার লিগকে একটু অন্যভাবে করতে চায় আরসিএ। ঘরোয়া ক্রিকেটের জনপ্রিয়তা বাড়ানোর জন্যই টি টোয়েন্টি ফরম্যাটের এই টুর্নামেন্টে খেলতে দেখা যাবে সদ্য অবসর নেওয়া আন্তর্জাতিক ক্রিকেটারদের। কিন্তু ললিত মোদীর সঙ্গে তো সম্পর্ক ভাল নয় ভারতীয় ক্রিকেট কন্ট্রোল বোর্ডের। তাই বোর্ডের কাছ থেকে সবুজ সংকেত মোদী পান কিনা, সেটাই এখন দেখার।